Det er kun nogle ganske bestemte forbrydelser, hvor man kan få en livstidsdom i Danmark, deriblandt [[mord]]; [[landsforræderi]]; brug af vold eller trusler mod [[Folketinget]], [[Regeringen]], [[Rigsretten]] eller [[Højesteret]] så deres handlefrihed er sat ud af kraft; [[terrorisme]]; og særlig alvorlig [[brandstiftelse]] eller frigivelse af [[radioaktiv]]e stoffer (der er desuden en række andre forbrydelser, hvor man ikke kan få en livstidsdom, men kan få en [[forvaringsdom]]; begge straftyper er tidsubestemte).<ref name=Straffeloven9juli2015>{{Cite web | title=Bekendtgørelse af straffeloven | url=https://www.retsinformation.dk/eli/lta/2015/873 | date=9. juli 2015 | publisher=Retsinformation (Justitsministeriet) | access-date=12. juli 2023 }}</ref> Der er ingen klare regler for hvilken typer mord, hvor livsvarigt fængsel kommer i betragtning (i stedet for en tidsbestemt straf), men i praksis har især drab på børn, [[rovmord]], bandedrab samt dobbeltdrab eller flere drab medført lovens strengeste straf. I nyere dansk retshistorie er alle med en livstidsdom dømt for drab, med undtagelse af to sager: I 2022 fik syv bandemedlemmer livstid for at planlægge og forsøge at udføre et særlig voldsomt dobbeltdrab (ofrene overlevede),<ref name=EB3april2022>{{Cite news | title=Syv gange livstid for drabsforsøg | url=https://ekstrabladet.dk/krimi/syv-gange-livstid-for-drabsforsoeg/9199488 | date=3. april 2022 | publisher=Ekstra Bladet | access-date=12. juli 2023 }}</ref> og i 2023 fik [[Dansk deltagelse i den syriske borgerkrig|syrienkrigeren]] Ahmad Salem El-Haj livstid for landsforræderi og terrorisme.<ref name=EB25maj2023>{{Cite news | title=Syrienkriger idømmes livstid | url=https://ekstrabladet.dk/krimi/syrienkriger-idoemmes-livstid/9780769 | date=25. maj 2023 | publisher=Ekstra Bladet | access-date=12. juli 2023 }}</ref>
Jura Juridiske_begreber Retsvidenskab Videnskab